Valkoista lunta - Jouluihminen - Vuodatus.net
Joulukuussa se saapuu harmaine pilvineen. Avaa pilvenreunan suun ja sitten sitä sataa, valkoista pumpulilunta.
Välillä enkelit haluavat leikkiä tyynysotaa ja silloin ilma on sakeanaan valkoisista lumihöyhenistä.
Toisinaan on lumiukkokeli ja lumesta saa tehtyä kaikkea lumilyhdyistä lumiukkoihin ja -linnoihin.
Sitten tulevat pakkaset, jolloin voi jäädyttää lyhtyjä. Kohta lyhtyjenkin pinnat ovat kuuran koristelemia.
Puiden oksat notkuvat maahan päin raskaan kuurakuorman alla, kunnes tulee kova tuuli, joka puhdistaa oksat.
Mutta ei aikaakaan, kun se taas alkaa. Maailma on täynnä valkoisia lumihiutaleita ja pian on kinoksia siellä täällä. Maisema on puhtaanvalkoinen ja koskematon, kunnes pupu, orava tai kettu tekee siihen omat jälkensä.
Öisin kuu-ukko lähettää tähtien hopeasadetta lumen pinnalle kimaltamaan. Päivisin kalpea aurinko värjää sen oranssinpunertavaksi.
Lumi on monimuotoinen, nauttikaamme siitä!
Kommentoi Lähettänyt: Jouluenkeli - 3.12.2014 klo 18.11